SL Uradni list Evropske unije L 154/1

SKLEP SKUPNEGA ODBORA EGP

št. 1/2008

z dne 1. februarja 2008

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 152/2007 z dne 7. decembra 2007 (1).

(2) Priloga II k Sporazumu je bila spremenjena s Sklepom Skupnega odbora EGP št. 154/2007 z dne 7. decembra 2007 (2).

(3) Uredbo Komisije (ES) št. 1882/2006 z dne 19. decembra 2006 o določitvi metod vzorčenja in analiz za uradni nadzor vsebnosti nitratov v nekaterih živilih (3) je treba vključiti v Sporazum.

(4) Uredbo Komisije (ES) št. 333/2007 z dne 28. marca 2007 o določitvi metod vzorčenja in analitskih metod za uradni nadzor vsebnosti svinca, kadmija, živega srebra, anorganskega kositra, 3-MCPD in benzo-a-pirena v živilih (4) je treba vključiti v Sporazum.

(5) Odločbo Komisije 2007/363/ES z dne 21. maja 2007 o smernicah za podporo državam članicam pri pripravi enotnega večletnega nacionalnega načrta nadzora, določenega v Uredbi (ES) št. 882/2004 Evropskega parlamenta in Sveta (5), je treba vključiti v Sporazum.

(6) Uredba (ES) št. 333/2007 razveljavlja uredbe Komisije 2001/22/ES (6), 2004/16/ES (7) in 2005/10/ES (8), ki so vključene v Sporazum, in jih je zato treba v okviru Sporazuma razveljaviti.

(7) Ta sklep se ne uporablja za Lihtenštajn.

(8) V zvezi s poglavjem I Priloge I se ta sklep uporablja za Islandijo, in sicer s prehodnim obdobjem, določenim v odstavku 2 uvodnega dela poglavja I Priloge I, na področjih, ki se niso uporabljala za Islandijo pred spremembo tega poglavja s Sklepom Skupnega odbora EGP št. 133/2007 z dne 26. oktobra 2007 –

SKLENIL:

Člen 1

Priloga I k Sporazumu se spremeni:

1. Za točko 138 (Odločba Komisije 2007/142/ES) v delu 1.2 poglavja I se vstavi naslednja točka: „139. 32007 D 0363: Odločba Komisije 2007/363/ES z dne 21. maja 2007 o smernicah za podporo državam članicam pri pripravi enotnega večletnega nacionalnega načrta nadzora, določenega v Uredbi (ES) št. 882/2004 Evropskega parlamenta in Sveta (UL L 138, 30.5.2007, str. 24).“

2. Za točko 31m (Uredba (ES) št. 183/2005 Evropskega parlamenta in Sveta) poglavja II se vstavi naslednja točka: „31n. 32007 D 0363: Odločba Komisije 2007/363/ES z dne 21. maja 2007 o smernicah za podporo državam članicam pri pripravi enotnega večletnega nacionalnega načrta nadzora, določenega v Uredbi (ES) št. 882/2004 Evropskega parlamenta in Sveta (UL L 138, 30.5.2007, str. 24).“

Člen 2

Priloga II k Sporazumu se spremeni:

1. Za točko 54zzzn (Uredba Komisije (ES) št. 1883/2006) poglavja XII se dodajo naslednje točke: „54zzzo. 32006 R 1882: Uredba Komisije (ES) št. 1882/2006 z dne 19. decembra 2006 o določitvi metod vzorčenja in analiz za uradni nadzor vsebnosti nitratov v nekaterih živilih (UL L 364, 20.12.2006, str. 25). 54zzzp. 32007 R 0333: Uredba Komisije (ES) št. 333/2007 z dne 28. marca 2007 o določitvi metod vzorčenja in analitskih metod za uradni nadzor vsebnosti svinca, kadmija, živega srebra, anorganskega kositra, 3-MCPD in benzo-a-pirena v živilih (UL L 88, 29.3.2007, str. 29). 54zzzq. 32007 D 0363: Odločba Komisije 2007/363/ES z dne 21. maja 2007 o smernicah za podporo državam članicam pri pripravi enotnega večletnega nacionalnega načrta nadzora, določenega v Uredbi (ES) št. 882/2004 Evropskega parlamenta in Sveta (UL L 138, 30.5.2007, str. 24).“

2. Besedilo točk 54zj (Direktiva Komisije 2001/22/ES), 54zzn (Direktiva Komisije 2004/16/ES) in 54zzs (Direktiva Komisije 2005/10/ES) poglavja XII se črta.

Člen 3

Besedila uredb (ES) št. 1882/2006 in (ES) št. 333/2007 ter Odločbe 2007/363/ES v islandskem in norveškem jeziku, ki se objavijo v Dodatku EGP k Uradnemu listu Evropske unije, so verodostojna.

Člen 4

Ta sklep začne veljati 2. februarja 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (9), ali na dan začetka veljavnosti Sklepa Skupnega odbora EGP št. 137/2007 z dne 26. oktobra 2007, pri čemer se upošteva poznejši datum.

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 1. februarja 2008 Za Skupni odbor EGP Predsednik Alan SEATTER

(1) UL L 124, 8.5.2008, str. 11.

(2) UL L 124, 8.5.2008, str. 15.

(3) UL L 364, 20.12.2006, str. 25.

(4) UL L 88, 29.3.2007, str. 29.

(5) UL L 138, 30.5.2007, str. 24.

(6) UL L 77, 16.3.2001, str. 14.

(7) UL L 42, 13.2.2004, str. 16.

(8) UL L 34, 8.2.2005, str. 15.

(9) Navedena ni nobena ustavna zahteva.